सरगोधा कॉलोनी में स्पोर्ट्स पार्क का काम रोकने के खिलाफ एनजीआे मेंबर भी करेंगे भूख हड़ताल
लुधियाना| सरगोधाकॉलोनी में स्पोर्ट्स पार्क का निर्माण कार्य बीच में ही रोके जाने के खिलाफ युवा अकालियों द्वारा भूख हड़ताल के फैसले का खालसा सेवा सोसाइटी ने भी समर्थन किया है। सोसाइटी के सीनियर मेंबरों गुरविंदर सिंह मनी, अवनीत सिंह लवी और उनके साथियों ने इस आंदोलन में शामिल होने का ऐलान किया। उन्होंने कहा कि विरोधी पार्टियों के दबाव के चलते पार्क का काम रोकना गलत है। इसके विरोध में युवा अकाली वर्कर गुरप्रीत सिंह बब्बल के साथ भूख हड़ताल की चेतावनी दे चुके हैं। इलाका निवासी उनके इस कदम का समर्थन करेंगे। उल्लेखनीय है कि करीब चालीस साल से पार्क में बने कूड़े के डंप को हटवाकर यहां स्पोर्टस पार्क बनाने की शुरुआत हुई थी। लाखों की लागत वाले इस प्रोजेक्ट का उद्घाटन मेयर ने किया था, इसके बावजूद निर्माण कार्य रोक दिया गया। इस मौके पर चरणजीत सिंह, हरजीत सिंह, अमनदीप सिंह, गुरमीत सिंह, बलविंदर सिंह, जसबीर सिंह, परमजीत सिंह, तजिंदर गुजराल, सुखदेव सिंह, जसप्रीत सिंह, प्रितपाल सिंह, अमृतपाल सिंह, इंदरदीप सिंह मौजूद रहे।
hin_Deva hin_Deva